PÖYTÄKIRJA

Hallituksen kokous 06/2010
Iltakoulu ry.
Aika: maanantai 19.04.2010, klo 14:00-14:32
Paikka: Päätalon huone C1, Tampereen yliopisto

Läsnäolijat:
Gritten Naams, puheenjohtaja
Matti Muhli, sihteeri
Saara Kuittinen
Mira Keränen
Maria Tervonen
Niilo Palin
Veikko Mäkelä
Aleksi Harmokivi
Aki Luoto
Johannes Lehtinen
Ilari Väänänen
Hanna Meriläinen
Jaana Rantanen
Leea Rautanen

1.	Kokouksen avaus
Puheenjohtaja avasi kokouksen kello 14:00.

2.	Laillisuus ja päätösvaltaisuus
Kokous todettiin lailliseksi ja päätösvaltaiseksi.

3.	Pöytäkirjantarkastajien valinta
Pöytäkirjantarkastajiksi valittiin Johannes Lehtinen ja Aki Luoto.

4.	Esityslistan hyväksyminen
Esityslista hyväksyttiin sellaisenaan työjärjestykseksi.

5.	Ilmoitusasiat ja posti
Puheenjohtaja Gritten Naams tiedotti Akateemisen Aurajokilaivuriyhdistyksen lähettämästä Akateeminen Aurajokilaivuritutkinto –tapahtuman kutsusta. Tapahtuma järjestetään Turussa 06.05.2010.

6.	Talous
Rahastonhoitaja Hanna Meriläinen ilmoitti, että yhdistyksen talous on kunnossa. Tämänhetkisten laskelmien perusteella valmennuskurssi tuottaa noin 1200€ voittoa. Kurssin tilavuokra on 810€. 

Keskusteluasiat

7.	Mennet ja tulevat tapahtumat
Avoimet ovet –päivä
Yliopiston avoimien ovien päivä –tapahtuma järjestetään torstaina 06.05. klo 10-14, varapuheenjohtaja Ilari Väänänen vastaa Iltakoulun osaston toteutuksesta. Avustajiksi järjestelytyöryhmään ilmoittautuivat Aki Luoto, Aleksi Harmokivi, Saara Kuittinen, Veikko Mäkelä sekä Hanna Meriläinen.

Syksyn tapahtumakalenteri
Hallitus päätti yksimielisesti aloittaa syksyn tapahtumakalenterin koostamisen sähköpostilistansa välityksellä.

Muut
Iltakoulun valmennuskurssien illanvietto järjestetään keskiviikkona 05.05. kello 21 alkaen myöhemmin ilmoitettavassa ravintolassa. Hallitusta sekä Iltakoulun muita jäseniä pyydettiin osallistumaan tapahtumaan ja tutustumaan kurssilaisiin. Suunniteltu lassipallotapahtuma järjestetään toukokuun loppupuolella, luentojen jo päätyttyä.

8.	Toimikunnat
8.1. Juhla- ja tapahtumatoimikunta
Vappusitseiltä puuttuu vielä laulunjohtaja, muuten tapahtuman järjestelyt ovat hyvin mallillaan.

8.2. Ulkosuhde- ja koulutuspoliittinen toimikunta
- Koulutuspoliittinen toimikunta kokoontuu tiistaina 20.04., jolloin kerätty lukuvuosipalaute puretaan ja koostetaan esitettäväksi Politiikan tutkimuksen laitoksen henkilökunnalle.
- Syksyn ekskursion suunnitteluvaihe etenee hyvin. Tarjouksia matkapaketeista on kyselty, vierailukohteita on tiedusteltu ja aikataulua luonnosteltu.

8.3. Työelämätoimikunta
Työelämätoimikunta toimii jo uuden vastuuhenkilönsä johdolla ja on ottanut yhteyttä osaan Iltakoulun yhteistyökumppaneista.

8.4. Tutor- ja kv. toimikunta
Syksylle on jo tiedossa 19 tuutoria. Kv-tuutoreiksi ilmoittautuneita on tällä hetkellä 28 henkilöä.

8.5. Kulttuuri- ja liikuntatoimikunta
Iltakoulun pokeriturnaus järjestetään keskiviikkona 21.04. Tarkemmat tiedot tapahtumasta ilmoitetaan Politologit-sähköpostilistalla.

9.	META
Hallitus päätti järjestää itselleen kevätkauden päätösjuhlan maanantaina 10.05. kello 19 alkaen.

 Päätökset 

10.	Kuntamarkkinat ja sponsorointisopimus KL-Kustannus Oy:n kanssa
Hallitus hyväksyi yksimielisesti yhteistyösopimuksen KL-Kustannus Oy:n kanssa (liite 1). Sopimusvelvoitteista johtuen Iltakoulu sitoutuu osallistumaan 15.–16.09. Helsingissä järjestettäville Kuntamarkkinoille ja kerää näin varoja toimintaansa.

11.	Seuraavasta kokouksesta sopiminen
Hallituksen seuraava kokous järjestetään tiistaina 31.08. kello 18:00.

12.	Kokouksen päättäminen
Puheenjohtaja päätti kokouksen kello 14:32.

Gritten Naams							Matti Muhli
puheenjohtaja							sihteeri

Johannes Lehtinen						Aki Luoto
pöytäkirjantarkastaja						pöytäkirjantarkastaja
ILTAKOULU
yhteistyösopimus n:o 1
KL-Kustannus Oy ja iltakoulu

YHTEISTYÖSOPIMUS
1	Sopijapuolet
KL-Kustannus		KL-Kustannus Oy  (Y-tunnus 1111116-0)
			Toinen linja 14 
			00530 HELSINKI

Iltakoulu ry		Linna, huone 5036, 33014 Tampereen yliopisto	Linna, huone 5036 
33014 Tampereen 
		
2	Sopimuksen kohde
Sopimuksessa sovitaan sopijapuolien yhteistyön sisällöstä seuraavasti:

Iltakoulun velvoitteet:

1)	Haalarimainos 
2)	KL-Kustannus mainosbanneri Iltakoulun nettisivuille sopimuksen voimassaoloajan
3)	KL-Kustannus mainos Iltakoulun ainejärjestölehteen 
4)	KL-Kustannus mainosbanneri Iltakoulun nettisivuille sopimuksen voimassaoloajan
•	www.iltakoulu.org
•	Banneri toimitetaan Iltakoulun yhteyshenkilölle yhden (1) kuukauden kuluessa sopimuksen astuttua voimaan.
•	Suositukoko: 150x85 (suuremmasta bannerista voidaan sopia erikseen.)
KL-Kustannus velvoitteet:

1)	KL-Kustannus maksaa yllä kuvatuista toimista 200 euron suuruisen korvauksen Iltakoulun 	pankkitilille. Iltakoulu on oikeutettu laskuttamaan edellä mainitun summan välittömästi 	sopimuksen astuessa voimaan. Maksuehdot yhteistyösopimuksen kohdassa 6.
Kuntamarkkinat:
•	KL-Kustannus Oy tarjoaa Iltakoululle  mahdollisuuden rekrytoida työntekijöitä Kuntamarkkinat-tapahtumaan. Rekrytoitavien henkilöiden tulee olla opiskelijoita. 
•	Iltakoulu toimittaa listan Kuntamarkkinoille osallistuvista työntekijöistä KL-Kustannus yhteyshenkilölle kuukautta (1) ennen Kuntamarkkinat-tapahtuman järjestämisajankohtaa.
•	KL-Kustannus Oy maksaa Iltakoululle 35 euron suuruisen korvauksen jokaista Kuntamarkkinoille rekrytoitua työntekijää kohti. (1 työntekijä = 35 euroa)
•	KL-Kustannus ilmoittaa, jos tarvitsee työntekijöitä iltatöihin. Näistä työntekijöistä KL-Kustannus Oy maksaa Iltakoululle 60 euron suuruisen korvauksen jokaista rekrytoitua iltatyöntekijää kohti. (1 iltatyöntekijä = 60 euroa)
•	KL-Kustannus Oy korvaa matkoista aiheutuneet kustannukset Kuntamarkkinoille osallistuneille työntekijöille
•	KL-Kustannus Oy korvaa majoituksesta aihetutuneet kustannukset Kuntamarkkinoille osallistuneille työntekijöille KL-Kustannus Oy:n osoittamassa majoituksessa. 
•	KL-Kustannus Oy tarjoaa Kuntamarkkinoille osallistuville työntekijöille ruokailun, virvoitusjuomat ja kahdet kahvit per työpäivä.

3	Yhteyshenkilöt

KL-Kustannus	 Oy		Marianne Sinkkonen
markkinointipäällikkö

Iltakoulu ry			Gritten Naams
				puheenjohtaja

Kumpikin sopijapuoli nimeää yhteyshenkilön, jonka tehtävänä on seurata ja valvoa Yhteistyösopimuksen toteutumista ja tiedottaa oman organisaationsa sisällä ja toiselle sopijapuolelle Yhteistyösopimuksen toteutumiseen liittyvistä asioista. Yhteyshenkilöllä ei ole yksipuolisesti oikeutta muuttaa sopimusta.  
Yhteyshenkilön vaihtumisesta on ilmoitettava heti toisen sopijapuolen yhteyshenkilölle.

4	Muut ehdot
4.1	Sopimuksen muuttaminen tai siirtäminen
Yhteistyösopimuksen lisäys tai muutos on sitova vain, jos siitä on sovittu kirjallisesti.
5	Hinnat ja maksut
Yhteistyösopimuksen hinnat on esitetty kohdassa 2 
6	Maksuehdot
Maksuehto on 14 päivää netto laskun päivämäärästä sen mukaan. Viivästyskorko on korkolain mukainen.   

7	Voimassaoloaika
Yhteistyösopimus tulee voimaan, kun molemmat sopijapuolet ovat sen allekirjoittaneet. Sopimus on voimassa kaksitoista (12) kuukautta. Irtisanomisaika on Iltakoulun puolelta kolme (3) kuukautta ja KL-Kustannus puolelta kolme (3) kuukautta.
Irtisanominen tehdään kirjallisesti.
KL-Kustannus jo maksamia maksuja ei palauteta. 
Sopimuksen päättymisestä huolimatta sovelletaan edelleen salassapitoa, vahingonkorvaus-velvollisuutta, vastuunrajoituksia, immateriaalioikeuksia ja muita oikeuksia sekä erimielisyyksien ratkaisua koskevia määräyksiä. 
8	Erimielisyyksien ratkaiseminen
Tätä sopimusta koskevat erimielisyydet ratkaistaan ensisijaisesti keskinäisin neuvotteluin.

9	Allekirjoitukset
Tätä sopimusta on tehty kaksi samasanaista kappaletta, yksi kummallekin sopijapuolelle.

Helsinki  ____.____.2010	Tampere ____.____.2010

KL-Kustannus Oy			Iltakoulu ry			

_____________________________	_______________________________
Marianne Sinkkonen			Gritten Naams	
markkinointipäällikkö			puheenjohtaja